Decadencia, nova obra de teatre a la Casa Municipal de Cultura
25 d’abril 2023

![](/media/bdgpt2tt/decadencia_fotosergioparra_2.jpeg?width=566.4453125&height=850)

La regidoria de Cultura ha programat per a este divendres l’obra de teatre _Decadencia_ a la Casa Municipal de Cultura del Port de Sagunt. Es tracta d’una obra del dramaturg britànic Steven Berkoff versionada pel poeta i novel·lista Benjamín Prado. Esta representació de la companyia Vania/Traspasos Kultur serà interpretada per Maru Valdivielso i Pedro Casablanc per a un públic adult, en castellà i amb un preu de 9 euros per entrada. La representació serà el 28 d’abril a las 20:30 hores, amb una duració de 90 minuts.

_Decadencia_ és una obra càustica, provocadora, que perseguix el públic, l'acorrala i sovint l'obliga a riure per no plorar. Els seus protagonistes, dos parelles formades per tres aristòcrates i un vividor que aspira a traure profit de les seues febleses, són classistes i racistes, frívols i malvats; són hipòcrites, banals i egoistes; actuen com a depredadors; no tenen principis ni límits, encara que sí por al fet que els miserables als qui menyspreen s'ajunten i els ataquen. El seu humor és sarcasme, la seua ironia és ràbia; són grotescos però perillosos i, primer de tot, són infeliços, estan buits encara que no els falte de res, i ni els seus luxes ni la seua luxúria els omplin: a ningú li amarga un dolç, excepte a ells.

No creuen en l'amor i quan formen parelles no ho fan perquè es vulguen, sinó perquè es necessiten en el mal sentit de la paraula; no se seduïxen, es cacen; no es donen, es posen preu; no s'entreguen, es venen, transformen els seus cossos en una mercaderia i només arriben al plaer a través del dolor, l'abús i la humiliació. I a l'hora de venjar una infidelitat, no descarten ni plomar al traïdor ni cometre un crim… Steven Berkhoff és un mag de l'humor negre i esta obra un espill i una radiografia: en el primer, es veu el que les nostres societats oculten de portes per a dins; en la segona, les malalties morals que patim.

Les entrades es poden adquirir en el següent enllaç: [https://www.servientradas.com/espectaculo/AYUNTAMIENTO\_DE\_SAGUNTO/6/decadencia.html](https://www.servientradas.com/espectaculo/AYUNTAMIENTO_DE_SAGUNTO/6/decadencia.html)

*   [](http://www.facebook.com/sharer.php?u=https://aytosagunto.es/va/actualitat/decadencia-nova-obra-de-teatre-a-la-casa-municipal-de-cultura/ "Facebook")
*   [](http://twitter.com/share?url=https://aytosagunto.es/va/actualitat/decadencia-nova-obra-de-teatre-a-la-casa-municipal-de-cultura/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/decadencia-nova-obra-de-teatre-a-la-casa-municipal-de-cultura/ "Linked In")
*   [](mailto:?body=https://aytosagunto.es/va/actualitat/decadencia-nova-obra-de-teatre-a-la-casa-municipal-de-cultura/)